Publication: Magyar Közlöny
Issue: MK-2005-87 (Year: 2005, Number: 87)
Era: 2004-2010
Section: Az autópályák használatának díjáról szóló 26/2004. (III. 11.) GKM rendelet 1. § (1) bekezdése szerint az M1, az
Paragraph Index: 630

Az autópályák használatának díjáról szóló 26/2004. (III. 11.) GKM rendelet 1. § (1) bekezdése szerint az M1, az M3, az M30 és az M7 autópálya, továbbá – a kezelõ és az Állami Autópálya Kezelõ Részvénytársaság közötti megállapodás alapján – az M5 autópálya használatáért díjat, továbbá a díjfizetés elmulasztása esetében pótdíjat kell fizetni, amelyet az ÁAK Rt. szed be. Ez a jogszabályhely a díj és a pótdíj beszedésére jogosítja fel az ÁAK-t. A díj és pótdíj beszedése azonban személyes adatok kezelésével jár, amelyre az Avtv. szerint csak az érintett hozzájárulása vagy törvény felhatalmazása alapján kerülhet sor. Az adatkezelésre a Kkt. ad felhatalmazást: a „közútkezelõk […] kezelhetik – a követelés elévülésének idõpontjáig – az úthasználati díjjal, illetve pótdíjjal összefüggõ külön jogszabályban megjelölt személy- és jármûazonosító adatokat”. A törvény más helyen rögzíti azt, hogy a közútkezelõk olyan elektronikus ellenõrzési rendszer mûködtetésére is jogosultak, amely az érvényes matricával nem rendelkezõ gépjármû rendszámát, áthaladásának helyét és idõpontját az adatfeldolgozást követõen rögzíti. A törvény utaló rendelkezései azonban azt a sajátos helyzetet idézték elõ, hogy az adatok kezelésére nem minden közútkezelõ jogosult: a felhatalmazásnak ugyanis nem címzettje a Kkt. 33. § (1) bekezdés

Source: https://magyarkozlony.hu/hivatalos-lapok/a1baeb2c3ae420d7f93ac846fca04ff8aec8b581/dokumentumok/792965bea6f523a4bbd4d42bf2a102bca75ef3a6/letoltes